Kuldīgas iela (Rīga)
Šis raksts ir par ielu Rīgā. Par citām jēdziena Kuldīgas iela nozīmēm skatīt nozīmju atdalīšanas lapu. Kuldīgas iela ir iela Rīgā, Kurzemes rajonā, Zasulauka apkaimē (vēsturiski Āgenskalnā vai Āgenskalna priedēs). Kuldīgas iela sākas krustojumā ar Daugavgrīvas ielu un beidzas krustojumā ar Tapešu ielu pie Zasulauka dzelzceļa stacijas, šķērsojot Slokas ielu un Vīlipa ielu. Kopējais ielas garums ir 1,7 kilometri un tā sastāv no 2 braukšanas joslām. Posmā no Daugavgrīvas ielas līdz Gregora ielai iela klāta ar asfaltbetona segumu. Ielas daļa no Gregora ielas līdz Tapešu ielai klāta ar nekalto bruģakmeņu segumu. Iela ir nosaukta Kurzemes pilsētas Kuldīgas vārdā. Kuldīgas ielas savienojums ar Daugavgrīvas ielu un Durbes ielu tika rekonstruēts 2013. gadā līdz ar Krišjāņa Valdemāra ielas un Daugavgrīvas ielas satiksmes mezgla izbūvi.